หลังจากเดินเล่น นั่งชิงช้าสวรรค์ในเอเชียทีคจนเริ่มหิวแล้ว ก็เดินหาร้านนั่งทานค่ะ ที่นี่ร้านอาหารส่วนมากจะราคาสูง เป็นร้านหรูริมน้ำ แต่ก็ยังมีร้านไม่แพงหรือพวกร้านแฟรนไชส์อยู่บริเวณด้านหน้าและโซนกลางๆ

เดินมาจนเจอร้าน Ajisen Ramen ที่โกดัง 6 เห็นมีป้ายโปรโมชั่นเมนู ทงโทโร่ ราเมน น่าสนใจดี แลดูคุ้มค่า ก็เดินมุ่งเข้าไปเลย

โปรโมชั่นนี้ จะสั่งทงโทโร่ราเมนไซส์ไหนก็แถมแคนตาลูป สำหรับผู้หญิงอย่างเรา ไซส์ M (115 บาท)ก็อิ่มเหลือๆแล้ว เพราะชามไม่เล็กเลย มีไข่อีกฟอง แคนตาลูปอีก 1 ชิ้น เนื้อหมูไม่รู้ว่าเป็นหมูส่วนไหน เพราะพนง. 2 คนบอกไม่เหมือนกัน แต่ไม่ใช่ส่วนเอ็นค่ะ ไม่เหนียว น้ำซุปอร่อยดี ความข้นกลางๆไม่ข้นจัด แต่ไม่ใสเหมือนน้ำก๋วยเตี๋ยว ไข่ดูดี แต่ออกมาแข็งๆ เป็นก้อน ไม่ใช่ไข่ลวกนะคะ

ปิดท้ายด้วยแคนตาลูป หั่นมาให้เรียบร้อยหยิบทานง่าย หวานกรอบ

 เป็นเซ็ทที่คุ้มมากค่ะ พนักงานก็เป็นมิตรดี รออาหารไม่นาน
(เป็นรีวิวดองค่ะ ตอนนี้อาจจะไม่มีโปรแล้ว ลองดูก่อนนะคะ)